Rina Penso

Rina M.E. Penso (☆ 26 di òktober 1927 na Kòrsou), tambe konosí komo Gran Dama di Teatro, ta un èks-aktris i kantante kurasoleño. E ta un di e aktrisnan mas renombrá di Kòrsou.Rina Penso, Theaterencyclopedie.

 Bida 
Rina Penso ta yu di Maria Leocadia Maduro de Penso i a lanta na Otrobanda. E tabata ámtenar trahando na Kranshi. Aktua i kanta tabata su pashon. E tabata pasa su tempu liber aktuando den komedia i tabata miembro di e kor miksto Orfeon Crescendo.Gai bieu ta traha soppi sterki, Amigoe (26 mart 1968). Rekuperá 01-11-2021. Despues el a pasa pa e kor Vivienne Frans i Kompania. 

Su trayektorio artístiko den teatro i den sine ta inisiá na aña 1960 i ta kubri mas di sinku dékada. E ta kosechá su prome éksitonan ku su aktuashon den e obranan Laiza Porko Sushi (1960), Bai bini bon mi amor (Boeing Boeing) (1964) i Maribel (1966). Tur tres tabata obranan di repertorio mundial tradusí na papiamentu pa May Henriquez. Tambe na radio Curom e tabata gosa di popularidat pa su papel den e radionovela Mujeres de la Historia i e kuentanan di Luis Daal. Na 1973 e tabata aktris invitá na Venezuela pa e obra El delito en la isla de las Cabras di Compañia Profesional de Teatro de Venezuela. E mesun aña e obra a ser presentá tambe na Kòrsou. Er is genoeg talent voor nationaal theater, Amigoe (10-08-1973). Rekuperá 02-12-2021. Komo aktris e tambe a presentá riba e escenario hulandes. Asina na 1990 el a aktua den un presentashon di John Leerdam i Ad van Kempen pa Theater Cosmic: Seis den Un / Zes in één. E obra aki tabata un sekuensia di seis monólogo ku, banda di Penso, tabata wòrdu interpretá pa Laura Quast, Diana Lebacs, Anne-Marie Braafheid, Norma Cova i Greta Trapenberg.

Na 1967 e ta kofundadó di Thalia, un grupo di teatro amatùr den kual e tabata aktivo komo aktris. Komo aktris el a aparesé tambe riba senario na Hulanda. El a skirbi tradukshon di literatura teatral na papiamentu. El a aktua den diferente pelíkula, entre otro Almacita di Desolato (1986) i Ava i Gabriel (1990) i den e pelíkula kòrtiku La Dama Blanca (2021), ku ta gana e premio internashonal di filmashon karibense durante Festival ‘Tales’na Canada..Korte film La Dama Blanca, Curalink.com 

Pa televishon el a aktua den Mi Yu ta Inosente (1972), Despensa, number robes (1981) i  Hartelijke Groeten (1983, seri na Hulanda) i tambe den  Famia Kibrá (1981, seri den tres edishon) i Boka Sanantonio (1989) bou direkshon di Pacheco Domacassé. Aktualmente Rina Penso ta forma parti di e grupo di teater: 'Ankrá na Otro'. 

 Homenahe 
Rina Penso a risibí vários premio den Karibe i Latinoamérika, entre nan e premio Colá Debrot (1982) i e Tapushi di oro (2008). El a yega di wòrdu premiá komo mihó aktris na vários festival teatral, entre otro na Caracas (1971, pa su papel den Sorry, wrong number) i Aruba (1976, pa su papel den The Typist).

Na 1972 el a wòrdu kondekorá ku e medaya di oro i na 2012 promove pa Kabayero (ridder) den Orden di Oranje-Nassau. Dia 26 di òktober 2021 el a risibí e Krus di Mérito Kòrsou durante un homenahe den Teatro Blou na Otrobanda. Na 2017 el a risibí un rekonosimentu na Hulanda di Vereniging Antilliaans Netwerk.Gibbs, Natasha & Leidel-Schenk, Leonie, Beroemdste Curacaose actrice ziet theaterkunst uitsterven als er niet snel een schouwburg komt, Ret Karibense (17 oktober 2017). Durante e Curaçao International Film Festival Rotterdam di 2016 a strena un dokumental di su bida, titulá Mi ta hasi mi kos, produsí pa Wilma Ligthart. Mi ta hasi mi kos, Filmhuis Den Haag.

 Aktuashon 
 Obra teatral 
 Laiza Porco Sushi (1960)
 Bai bini bon, mi amor (Boeing Boeing) (1964)
 Maribel (1966)
 Sorry, wrong number (1967, na ingles)
 Gai bieuw ta traha soppi sterki (1968)
 Kani mi pa mi kani bo (1969)
 El Delito en la isla de las Cabras (1973, na spaño)
 Porta Será (1973)
 Barku riba anker (1974)
 Kelki na Boka (1975)
 De Meiden (1975)
 The Typist (1976, na ingles)
 Nos dianan perdi (1977)
 Kaster Pushi (1979)
 Seis den Un (1990)
 Hot Flashes (1993)
 Un Anochi Largu (2012) Pelikula 
 Almacita di Desolato (1986)
 Ava i Gabriel (1990)
 La Dama Blanca (2021)

Category:Ganador premio Cola Debrot
Category:Kondekorado Krus di Mérito Kòrsou
Category:Hende
Category:Aktor